બનાવ અંગે જાણવા મળેલી માહિતી અનુસાર ગણેશ પ્રસાદ નામનો બિહારી યુવક મજૂરી કામ અર્થે રાજકોટ આવ્યા હતા, તે ગત રાત્રે શહેરના ભાવનગર રોડ સ્થિત આઇટીઆઇ હોસ્ટેલની સામેના રોડ પરથી પોતાના ત્રણ મિત્રો સાથે પસાર થઇ રહ્યા હતા, ત્યારે બાઇક પર આવેલા ચાર લૂટારૂઓ દ્વારા તેમને છરી બતાવી હતી અને 700 રૂપિયા લૂંટી લીધા હતા, તે દરમિયાન મૃતક યુવાને પ્રતિકાર કરતા લૂંટારાઓએ તેમના પેટમાં છરીના બે વાર કર્યા હતા. જેમાં તેનું મોત નીપજ્યું હતું. હત્યાની જાણ થયા બાદ થોરાળા પોલીસે આરોપીઓને પકડવા કવાયદ હાથ ધરી હતી પરંતુ આરોપી પકડાયા નહોતા.